钦定古今图书集成/理学汇编/学行典/第184卷 > 田德懋
## 钦定古今图书集成/理学汇编/学行典/第184卷 > 田德懋

按《隋书孝义传》：“田德懋，观国公仁恭之子也。少以孝
友著名。开皇初，以父军功赐爵平原郡公，授太子千
牛备身。丁父艰，哀毁骨立，庐于墓侧，负土成坟。上闻
而嘉之，遣员外散骑侍郎元志就吊焉。复降玺书曰：
‘皇帝谢田德懋，知在穷疾，哀毁过礼，倚庐墓所，负土
成坟。朕孝理天下，思弘名教，复与汝通家，情义素重。
有闻孝感，嘉叹兼深。春日暄和，气力何似？宜自抑割，
以礼自存也’。”并赐缣二百匹，米百石，复下诏表其门
闾。后历太子舍人、义州司马。大业中，为给事郎、尚书
驾部郎，卒官。